Document ID: 31985D0630

ΑΠΟΦΑΣΗ ΤΗΣ ΕΠΙΤΡΟΠΗΣ - της 17ης Δεκεμβρίου 1985 για την τροποποίηση του καθεστώτος εισαγωγής που προβλέπεται από τον κανονισμό (ΕΟΚ) αριθ. 3420/83 του Συμβουλίου και εφαρμόζεται στα κράτη της Μπενελούξ, στη Δανία, στην Ομοσπονδιακή Δημοκρατία της Γερμανίας, στην Ελλάδα, στην Ιρλανδία, στην Ιταλία και στο Ηνωμένο Βασίλειο, έναντι της Ρουμανίας, όσον αφορά διάφορα βιομηχανικά προϊόντα (Τα κείμενα στη δανική, γερμανική γαλλική, ιταλική και ολλανδική γλώσσα είναι τα μόνα αυθεντικά) (85/630/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (1), και ιδίως το άρθρο 9 παράγραφος 1,
(1) ΕΕ αριθ. L 346 της 8.12.1983, σ. 6.
Εκτιμώντας:
ότι ο κανονισμός (ΕΟΚ) αριθ. 3420/83 καθόρισε τον κατάλογο των προϊόντων καταγωγής χωρών κρατικού εμπορίου, των οποίων η θέση σε ελεύθερη κυκλοφορία εντός των κρατών μελών υπόκειται σε ποσοτικούς περιορισμούς
ότι η Μεικτή Επιτροπή που έχει συσταθεί με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (2) συνεδίασε στις Βρυξέλλες στις 9 και 10 Δεκεμβρίου 1985 και ότι, μετά το πέρας των εργασιών της πρότεινε, μεταξύ άλλων μέτρων, την κατάργηση των ποσοτικών περιορισμών στη θέση σε ελεύθερη κυκλοφορία σε ορισμένα κράτη μέλη των προϊόντων καταγωγής Ρουμανίας
(2) ΕΕ αριθ. L 352 της 29.12.1980, σ. 5.
ότι σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3420/83, οι κυβερνήσεις των χωρών της Μπενελούξ, της Δανίας, της Ομοσπονδιακής Δημοκρατίας της Γερμανίας, της Ελλάδας, της Ιρλανδίας, της Ιταλίας και του Ηνωμένου Βασιλείου πληροφόρησαν τα άλλα κράτη μέλη και την Επιτροπή ότι κρίνουν ότι πρέπει να τροποποιηθεί, βάσει του εν λόγω κανονισμού, το καθεστώς εισαγωγής που εφαρμόζεται στη Μπενελούξ, στη Δανία, στην Ομοσπονδιακή Δημοκρατία της Γερμανίας, στην Ελλάδα, στην Ιρλανδία, στην Ιταλία και στο Ηνωμένο Βασίλειο έναντι της Ρουμανίας, όσον αφορά διάφορα βιομηχανικά προϊόντα.
ότι ύστερα από εξέταση των διαφόρων στοιχείων των μέτρων που προτείνονται από τη Μεικτή Επιτροπή, πρέπει να δοθεί σχετική συνέχεια, λαμβάνοντας κυρίως υπόψη το άρθρο 3 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για το εμπόριο βιομηχανικών προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
ρθρο 1
1. Οι ποσοτικοί περιορισμοί στη θέση σε ελεύθερη κυκλοφορία στα κράτη μέλη των προϊόντων καταγωγής Ρουμανίας, που αναφέρονται στο παράρτημα Ι, καταργούνται.
2. Μέχρι τις 31 Δεκεμβρίους 1988 η θέση σε ελεύθερη κυκλοφορία στις χώρες της Μπενελούξ των προϊόντων που αναφέρονται στο παράρτημα ΙΙ, καταγωγής Ρουμανίας, δεν υπόκεινται σε ποσοτικούς περιορισμούς (TLA).
ρθρο 2
Η παρούσα απόφαση απευθύνεται στο Βασίλειο του Βελγίου, στο Βασίλειο των Κάτω Χωρών, στο Μεγάλο Δουκάτο του Λουξεμβούργου, στο Βασίλειο της Δανίας, στην Ομοσπονδιακή Δημοκρατία της Γερμανίας, στην Ιρλανδία, την Ιταλική Δημοκρατία, το Ηνωμένο Βασίλειο της Μεγάλης Βρετανίας και τη Βόρειας Ιρλανδίας.
ρθρο 3
Η παρούσα απόφαση εφαρμόζεται από την 1η Ιανουαρίου 1986.
Βρυξέλλες, 17 Δεκεμβρίου 1985.

Labels: 3
1
18